c: text/html

text:
Alemania
Alemania (na alemán:Deutschland), ofisialmente Republika Federal di Alemania (na alemán:Bundesrepublik Deutschland,AFI: [ˈbʊndəsʁepuˌbliːk ˈdɔʏtʃlant]), ta un pais ku ta situa na Oropa Sentral. E ta limita na nort pa e Laman di Nort, Dinamarka y pa e Laman Baltiko, na ost pa e Polonia y pa e Czechia, na sur pa e Oustria y pa e Suisa y na west pa e Fransia, Luxembourg, Bélgika y Hulanda. E kapital di Alemania ta Berlin. Alemania ta un estado federal.
Etimologia[editá | editá fuente]
E termo "Alemania" ta derivá di franses Allemagne — terra di alamanonan — na referensia di e povo germaniko di mesmo nomber ku a vivi na e atual region di grens entre e Fransia y Alemania y ku durante e siglo V a cruza e Riu Reno y a invadi e Galia Romano.
Divishonan politiko[editá | editá fuente]
- Baden-Württemberg
- Freistaat Bayern
- Land Brandenburg
- Berlin
- Bremen
- Hamburg
- Hessen
- Land Mecklenburg-Vorpommern
- Niedersachsen
- Nordrhein-Westfalen
- Land Rheinland-Pfalz
- Land Saarland
- Schleswig-Holstein
- Sachsen-Anhalt
- Sachsen
- Freistaat Thüringen

robotstxt: allowed

filter: keep


text:
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Poeta di Patria
Publica: 8 di maart 2016
Departamento di Cultura Aruba (DCA) hunto cu Fundacion Lanta Papiamento (FLP) ta organisa e competencia "Poeta di Patria".
Den 2016 e competencia "Poeta di Patria" lo carga e tema "Un aventura Cultural" pa honra y celebra nos patrimonio.
E anochi final lo tuma lugar dia 14 di maart 2016, na Museo Historico Aruba / Fort Zoutman, for di 6 or di atardi pa 9 or di anochi.
Dia Internacional di Idioma Materno
Publica: 21 di februari 2016
Dia 21 di februari di tur aña ta Dia Internacional di Lenga Materno. Segun proclamacion di UNESCO. Departamento di Cultura Aruba (DCA) ta organisa e proyecto di "Arte di Palabra" (ADP) cu ta un competencia conta cuenta y di storia cortico, poesia pa hoben escolar.
ADP Interinsular ta un competencia entre Corsou, Boneiro y Aruba. Esaki ta un competencia pa alumnonan di scolnan avansa cu DCA ta organisa for di 2009 y cu aña pa aña e interes bou di nos hobennan ta creciendo pa participa.
12 Aña di Oficialisacion di Papiamento
Publica: 21 di mei 2015
Awe ta recorda cu 12 aña pasa Papiamento a bira idioma oficial di Aruba. Dia 21 di mei 2003, Parlamento di Aruba a aproba e ley di idioma oficial.
Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Na Corsou cu Boneiro Papiamento a bira oficial 4 aña despues, esta na 2007.
Den e 12 añanan aki a haci hopi trabou respecto Papiamento tanto como materia den enseñansa como e idioma nacional. Aki ta sigui un relato breve tocante esaki.
Vocabulario Ortografico di Papiamento ta obtenibel
Publica: 21 di februari 2015
Oranjestad - Departamento di Enseñansa Aruba (DEA) ta participa cu e "buki blauw", esta "Vocabulario Ortografico di Papiamento" ta obtenibel na Plaza Book Shop, Van Dorp y Bruna.
Vocabulario Ortografico di Papiamento ta un lista cu ta contene mas cu 17.000 palabra. Meta di e publicacion aki ta pa yuda e uzado ora e kier sa con pa skirbi palabra segun e ortografia di Aruba.
Actualidad
-
Poeta di Patria
Publica: 8 di maart 2016 Departamento di Cultura Aruba (DCA) hunto cu Fundacion Lanta Papiamento (FLP) ta organisa e competencia "Poeta di Patria". Den 2016 e competencia "Poeta di Patria" lo carga e tema "Un aventura Cultural" pa honra y celebra nos patrimonio. E anochi final lo tuma lugar dia 14 di maart 2016, na Museo Historico Aruba / Fort Zoutman, for di 6 or di atardi pa 9 or di anochi.
-
Dia Internacional di Idioma Materno
Publica: 21 di februari 2016 Dia 21 di februari di tur aña ta Dia Internacional di Lenga Materno. Segun proclamacion di UNESCO. Departamento di Cultura Aruba (DCA) ta organisa e proyecto di "Arte di Palabra" (ADP) cu ta un competencia conta cuenta y di storia cortico, poesia pa hoben escolar. ADP Interinsular ta un competencia entre Corsou, Boneiro y Aruba. Esaki ta un competencia pa alumnonan di scolnan avansa cu DCA ta organisa for di 2009 y cu aña pa aña e interes bou di nos hobennan...
-
12 Aña di Oficialisacion di Papiamento
Publica: 21 di mei 2015 Awe ta recorda cu 12 aña pasa Papiamento a bira idioma oficial di Aruba. Dia 21 di mei 2003, Parlamento di Aruba a aproba e ley di idioma oficial. Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Na Corsou cu Boneiro Papiamento a bira oficial 4 aña despues, esta na 2007. Den e 12 añanan aki a haci hopi trabou...


text:
Ta mira un suma di casi 30 miyon Florin cu ya caba a cuminsa worde uza, cu ta fondonan di traspaso di Valero pa Refineria di Aruba cu a worde autorisa pa Gobierno pa cubri e deficit den e presupuesto. Ta menciona esaki pasobra un di e enfokenan cu ta bay tin cu diferente grupo, ta di e maneho structural cu mester existi pa nos finanzas publico. No cu esaki cada biaha ta worde tapa door di entradanan cu gobierno ta ricibi na un forma incidental.
Importancia Presupuesto Supletorio:
Presupuesto Supletorio a worde trata den Parlamento den fin di aña. Un Presupuesto supletorio ta hopi importante pa atende, teniendo na cuenta e consecuencianan financiero cu esaki tin cu ne.
Ex-Ministro Otmar Oduber encuanto esaki a indica na DIARIO: “Mi a carga e responsabilidad den gobierno pa casi 11 luna, caminda cu mi por a mira den e presupuesto supletorio aki, cu e Ministerio di Turismo, Transporte, Sector Primario y Cultura a genera practicamente 11 miyon Florin adicional riba loke tabata presupuesta pa gobierno den e presupuesto original di 2016. Lamentablemente 100% di e 11 miyon aki a worde consumi door di otro Ministerionan cu den e caso aki tabatin deficit nan, cu ta haci cu e surplus aki cu por tabata existi, no ta presente. P’esey ta importante pa gobierno sigura entradanan cu ta consistente y no esunnan cu ta drenta na un momento y despues no por conta riba nan mas.”
ATA a genera mas fondo cu a worde presupuesta inicialmente, AAA tambe a genera mas fondo cu tabata presupuesta den 2016, pero tambe departamentonan manera Directie Scheepvaart y DTP a mustra di por opera mas eficiente y traha mas fondo. Te na e punto cu Dir. Scheepvaart compara cu añanan anterior, awe ta un departamento cu ta cubri tur su gastonan y ainda tin surplus pa gobierno y tin potencial pa hopi mas.
Keto bay wardando:
Mirando fondonan di e traspaso di Valero cu ta worde gasta mester puntra na dado momento, cuanto placa a resta di e suma aki, sin cu tin perspectiva di ki dia e refineria ta cuminsa draai. “Parlamento, a vocifera su mes hopi cla riba e refineria unda cu ta kere den un refineria cu ta genera trabao y entradanan pa economia di Pais Aruba. Sin embargo mester tuma nota cu for di aña pasa maart mester a mira refineria habri su portanan y te awe nada, mientrastanto fondonan ta worde uza pa tapa buraconan den presupuesto di pais Aruba.”


text:
Meteo Aruba ta informa riba e tempo pa cu Aruba. Pronostico di Tempo pa Aruba valido te diahuebs 5:00 pm, 29 December 2016
Tempo: Diaranson anochi: Levemente te parcialmente nubla y generalmente seco, den oranan di marduga y diahuebs : Levemente te parcialmente nubla cu chens pa un awacero pasahero. Temperatura maximo 30 grado celsius y temperatura minimo 24 grado celsius. Solo lo baha awe nochi 06:24 pm y lo sali mayan diahuebs 07:01 am.
Biento: For di direccion generalmente Oost y modera te basta fuerte, forsa 3 te 5 ( 12 te 39 km/ora, 7 te 21 nudo.) Den dia of durante di awacero fuerte den rafaga, forsa 6 ( 40 te 50 km/ora, 22 te 27 nudo.)
Situacion general di tempo: Den proximo 24 ora no ta premira cambionan significante den e tipo di tempo cu tin actualmente humedad por aumenta un poco den oranan di marduga y mainta trempan di diahuebs y produci un awacero pasahero riba Aruba.
Condicion di lama: Olanan di lama lo ta for di direccion Oost cu haltura di 4 te localmente 7 pia.
Temperatura di superficie di lama 27 grado celsius.
Registracion di tempo celsius y awacero mm den ultimo 24ora:
Airport max 30 / min 25 / 1.4
Hadicurari max 28 / min 25 / 0.00


text:
Festival Internacional Di Piano Fin Di September
ORANJESTAD(AAN) E aña aki e 5th International Aruba Piano Festival lo ta entre 24 di September cu 1 di October. Stichting Crescendo, e organisacion tras di e evento, a publica e lista impresionante di artistanan cu lo participa den e festival: e pianistanan Alan Weiss (USA), Harold Martina (Corsow), Lucille Chung (Canada), Jura Margulis (Rusia), Tian Lu (China) y Wim Statius Muller (Corsow). Pa violin a ser confirma Alissa Margulis (Rusia), Yura Lee (Korea) y Mirjam Tschopp (Switzerland).
Otro artistanan ta Tim Park (cello), Nicaulis Alliey (flauta). Aruba ta contribui cu e gran musiconan Tica Giel (canto), Nicole van Eer (canto), Marlon Titre (guitara) y Armand Simon (piano).
Na 2011 ta exactamente 200 aña pasa cu e gran pianista y virtuoso Franz Liszt a nace. Liszt ta wordo considera como e pianista mas virtuoso den historia di musica. Hopi biaha despues di su conciertonan, e piano a keda na werki y e organisadornan mester a pasa hopi trabou pa drecha tur e cuerdanan cu a keda kibra.
E festival ta habri cu un recital dedica na Liszt.
E anochi aki diferente pianista lo toca su obranan, cual ta wordo considera como e obranan mas virtuoso y dificil cu ta existi pa piano.
Un parti hopi importante di e festival ta e “Crescendo Piano Competition” pa hoben entre 8 cu 18 aña di edad.
Emile Ponson a bira ganador absoluto di e ultimo competencia na 2010.
E aña aki e lo defende su corona, pero e competencia lo ta fuerte.
E ganador lo ricibi un beca di Aruba Scholarship Foundation, cual ta cubri e gastonan di full un aña di piano les. Ademas, Classical Music Board Bonaire ta invita e ganador pa presenta na Boneiro, cu ticket y estadia paga.
Pa participa mester entrega e formulario di inscripcion prome cu 9 di September na Da Vinci Academy. Ariba e website www. Aruba pianofestival. com por haya mas informacion tocante a reglanan di e competencia. E competencia ta bai tuma lugar riba diadomingo 25 di September.
Durante e siman tin diferente recital, master classes pa piano, guitara y violin. Pa mas informacion tocante e festival por bishita e website menciona .